
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 114
                                                                din 27 iunie 2019
privind prelungirea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.332/11.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune prelungirea unui contract de închiriere, încheiat cu o întreprindere individuală, având ca obiect lotul de teren nr. 4, în suprafață de 2 mp., cu destinația de teren ocupat de tonetă, situat în Municipiul Sighișoara, zona Cetății Medievale, al cărui termen va expira la data de 15.06.2019;

Având în vedere că se impune prelungirea unor contracte de închiriere, încheiate cu o persoană fizică, având ca obiect terenul în suprafață de 421 mp., situat în Municipiul Sighișoara, str. Tâmplarilor, nr. 11, cu destinația de teren aferent construcției, precum și cu o întreprindere individuală, având ca obiect lotul de teren nr. 2, în suprafață de 2,00 mp., situat în Municipiul Sighișoara, Piața Muzeului f. nr., în zona Turnului Fierarilor, la limita de est a spațiului verde cuprins între Turnul cu Ceas și Biserica Mănăstirii, în vederea expunerii și comercializării tablourilor, picturilor, desenelor, țesăturilor, în sistem simeză, al căror termen va expira la data de 14.07.2019;

Având  în vedere cererea formulată de doamna Sandu Rodica, titulară a Întreprinderii Familiale Sandu A Rodica, înregistrată la Municipiul Sighișoara cu nr. 15.289/03.06.2019, cu referire la prelungirea contractului de închiriere, având ca obiect terenul ocupat de construcția – chioșc comercializare flori, în suprafață de 4 mp., situat în Municipiul Sighișoara, str. 1 Decembrie 1918 f.nr., al cărui termen va expira la data de 15.07.2019;

Având în vedere că se impune prelungirea unui contract de închiriere, încheiat cu o persoană fizică având ca obiect terenul ocupat de construcția – balcon, în suprafață de 4 mp., situat în Municipiul Sighișoara, str. Dumbravei, nr. 6, al cărui termen va expira la data de 31.07.2019;

Având în vedere clauza din contractele de închiriere, al căror termen va expira la data de  15.06.2019, la data de 14.07.2019, la data de 15.07.2019, respectiv la data de 31.07.2019, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.331/11.06.2019, prin care se propune prelungirea contractelor de închiriere amintite mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E :
Art. 1. (1) Se aprobă prelungirea contractului de închiriere nr. 671/2006, așa cum a fost modificat și completat prin actele adiționale nr. 1 - 3, încheiat cu ÎNTREPRINDEREA INDIVIDUALĂ SEIWERTH EMESE, având ca obiect lotul de teren nr. 4, în suprafață de 2 mp., cu destinația de teren ocupat de tonetă, situat în Municipiul Sighișoara, zona Cetății Medievale, al cărui termen va expira la data de 15.06.2019.

(2) Chiria va fi de 30,00 lei/lună, respectiv de 15,00 lei/mp./lună, stabilită în conformitate cu art. 1 lit. b) din anexa 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 3 (trei) ani.

(4) Prelungirea contractului de închiriere se va face prin act adiţional.
Art. 2. (1) Se aprobă prelungirea contractului de închiriere nr. 70/2009, așa cum a fost modificat și completat prin actul adițional nr. 1/2014, încheiat cu domnul SZASZ ALEXANDRU și soția acestuia, doamna SZASZ ISOLDA, având ca obiect terenul situat în Municipiul Sighișoara, str. Tâmplarilor, nr. 11, în suprafață de 421 mp., înscris în C.F. nr. 3468, cu nr. top. 117, teren aferent construcției – casă, proprietatea chiriașilor, în cotă de 1/1 parte, al cărui termen va expira la data de 14.07.2019.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.
Art. 3. (1) Se aprobă prelungirea contractului de închiriere nr. 57/2013, așa cum a fost modificat și completat prin actele adiționale nr. 1 - 5, încheiat cu TOFALVI V. VENCEL ÎNTREPRINDERE FAMILIALĂ, având ca obiect lotul de teren nr. 2, în suprafață de 2,00 mp., situat în Municipiul Sighișoara, Piața Muzeului f. nr., în zona Turnului Fierarilor, la limita de est a spațiului verde cuprins între Turnul cu Ceas și Biserica Mănăstirii, în vederea expunerii și comercializării tablourilor, picturilor, desenelor, țesăturilor, în sistem simeză, al cărui termen va expira la data de 14.07.2019.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.
Art. 4. (1) Se aprobă prelungirea contractului de închiriere nr. 1054/2007, așa cum a fost modificat și completat prin actele adiționale nr. 1 - 8, încheiat cu doamna SANDU RODICA, titulară a Întreprinderii Familiale Sandu A Rodica, având ca obiect terenul ocupat de construcția – chioșc comercializare flori, proprietatea chiriașului, în suprafață de 4 mp., situat în Municipiul Sighișoara, str. 1 Decembrie 1918 f.nr., al cărui termen va expira la data de 15.07.2019. 

(2) Chiria va fi de 60,00 lei/lună, respectiv de 15,00 lei/mp./lună, stabilită în conformitate cu art. 1 lit. b) din anexa 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 5.  (1) Se aprobă prelungirea contractului de închiriere nr. 80/13275/2009, așa cum a fost modificat și completat prin actul adițional nr. 1/2014, încheiat cu domnul ROMAN CLAUDIU – MARIUS și soția acestuia, doamna ROMAN DANA - IOANA, având ca obiect terenul ocupat de construcția – balcon, în suprafață de 4 mp., situat în Municipiul Sighișoara, str. Dumbravei, nr. 6, al cărui termen va expira la data de 31.07.2019.

(2) Chiria va fi de 60,00 lei/an, respectiv de 15,00 lei/mp./an, stabilită în conformitate cu art. 1 lit. c) din anexa 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 și se va indexa cu indicele de inflație anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 6. Prelungirea contractelor de închiriere menţionate la art. 1 – 5 se va face prin act adiţional, numai dacă chiriașii nu au debite restante aferente chiriei, la data încheierii actului adițional de prelungire.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  7 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic.
16 ex.

B.A. 
